دا د باتورانو کور

" دا د باتورانو کور" د طالبانو د ساز او سروز پرته يوه زمزمه ده چې اوسمهال د افغانستان اسلامي امارت د ملي ترانې په توګه کارول کېږي. دا بې سازه ترانه ده، په دې مانا چې د موسيقۍ هيڅ وسيله پکې نده کارول شوې ځکه چې دا وسایل د واکمن طالبانو لخوا حرام ګڼل کېږي.  دا زمزمه د کمونیستي دورې د " دا د آزادۍ خاوره " سندرې څخه کاپي شوې ده. 

د افغانستان اسلامي امارت ( د طالبانو تر واکمنۍ لاندې يو غيررسمي او نامشروع حکومت) چې ځانګړې تګلاره لري د خپلې ډلې بیرغ او نښان یې مشخص کړي دي، دا ترانه چې طالبان د ملي ترانې په توګه ورڅخه کار اخلي په رسمي توګه يې يادونه نه ده شوې چې ګواکې دغه د امارت رسمي ترانه يا سرود دی خو په هر حال د طالبانو ترمېنځ ډېره مشهوره ده.  دا زمزمه معمولاً د طالبانو د رسمي راډیو سټیشن د شریعت ږغ (د شریعت غږ) لخوا د خپرونو په پیل کې کارول کېده، د 1990 لسیزې له وروستیو راهیسې، کله چې دې ډلې د افغانستان ډېره خاوره کنټرولوله. د طالبانو د فرهنګي چارو د کمیسیون لخوا په خپرېدونکو ويډيوګانو کې ښکارېدل چې دا زمزمه په رسمي مراسمو کې هم کارول کېده.     له همدې امله، دا د طالبانو او د افغانستان اسلامي امارت دواړو اصلي ملي ترانه ګڼل کېږي.  

دا زمزمه د طالبانو د مشهوره زمزمه‌ويونکي فقير محمد دروېش په غږ کې ويل شوې ده.

 شاعري 
پښتو اصليلاتيني پښتوIPA تورېساتو يې پۀ سرو وينو، دا د شهيدانو کور
𝄇 دا د باتورانو کور، دا د باتورانو کور 𝄆

ساتو يې پۀ سرو وينو، دا د شهيدانو کور
𝄇 دا د باتورانو کور، دا د باتورانو کور 𝄆

۱
ستا کاڼي او بوټي ټول، مونږه ته لعلونه دي
𝄇 ستا کاڼي او بوټي ټول، مونږه ته لعلونه دي 𝄆
وينه پرې توی شوې ده، سرۀ لکه گلونه دي
𝄇 وينه پرې توی شوې ده، سرۀ لکه گلونه دي 𝄆
𝄇 کله يې څوک نيولای شي؟ دا دی د زمريانو کور
دا د باتورانو کور، دا د باتورانو کور 𝄆

۲
تا به تل آزاد ساتو، څوچې وي ژوندون زمونږ
𝄇 تا به تل آزاد ساتو، څوچې وي ژوندون زمونږ 𝄆
ستا تاريخ به ياد ساتو، څوچې وي ژوندون زمونږ
𝄇 ستا تاريخ به ياد ساتو، څوچې وي ژوندون زمونږ 𝄆
𝄇 دې کښې به بازان اوسي، دا دی د بازانو کور
دا د باتورانو کور، دا د باتورانو کور 𝄆

۳
ای گرانه وطن زما، ځار شمه لۀ تا نه زۀ
𝄇 ای گرانه وطن زما، ځار شمه لۀ تا نه زۀ 𝄆
ای ښايسته چمن زما، ځار شمه لۀ تا نه زۀ
𝄇 ای ښايسته چمن زما، ځار شمه لۀ تا نه زۀ 𝄆
𝄇 خلاص که لۀ انگرېز نه وو، شو د اورسانو گور
دا د باتورانو کور، دا د باتورانو کور 𝄆

۴
ډېرۍ ککرۍ گوره، پاتي د روسانو شوې
𝄇 ډېرۍ ککرۍ گوره، پاتي د روسانو شوې 𝄆
شنډېدۀ هر يو دښمن، واړۀ ارزوگانې شوې
𝄇 شنډېدۀ هر يو دښمن، واړۀ ارزوگانې شوې 𝄆
𝄇 هرچا ته معلوم شولو، دا د افغانانو کور
دا د باتورانو کور، دا د باتورانو کور 𝄆

𝄇 دا د باتورانو کور... 𝄆

 اړونده ليکنې 

 سرچينې